पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. कॉमनवेल्थ गेम्स आयोजन समिति के बर्खास्त अध्यक्ष सुरेश कलमाडी से गुरुवार को तीन घंटे पूछताछ की। कॉमनवेल्थ घोटाले में कलमाडी मुख्य आरोपी हैं।
कलमाडी से सीबीआई टीम ने मॉरीशस की कंपनी ईकेएस (ईवेंट नॉलेज सिस्टम) को गलत तरीके से तीन ठेके दिए जाने को लेकर सवाल किए। ये ठेके करीब 70 करोड़ रुपए से ज्यादा के थे। कंपनी को अक्टूबर 2010 में हुए खेलों के आयोजन स्थलों को लेकर सुझाव देना था।
परियोजना प्रबंधन और विभिन्न तरह के काम करने वालों को लेकर योजना भी बनानी थी। कॉमनवेल्थ घोटाले की जांच कर चुकी शुंगलू कमेटी ने इस कंपनी को ठेके दिए जाने को 'गुणवत्ता के साथ मजाक' बताया था।
पिछले साल सीबीआई ने कलमाडी और आयोजन समिति के अन्य अफसरों के खिलाफ भ्रष्टाचार और अन्य धाराओं में केस दर्ज किया था। सभी आरोपियों पर और भी मामले दर्ज हैं, जिनकी जांच चल रही है। इस मामले की जांच प्रवर्तन निदेशालय (ईडी) भी कर रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva hin_Deva zho_Hant eng_Latn